#

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

##  ΑΡΙΘΜ.ΠΡΩΤ: 6692

 **Λιβαδειά 10 /4/2024**

**ΑΠΟΣΠΑΣΜΑ**

Από το πρακτικό της αριθμ.2024-11ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 95**

**ΘΕΜΑ** : **Ορισμός εκπροσώπου του Δήμου Λεβαδέων για τη συμμετοχή του στο Ευρωπαϊκό Πρόγραμμα FRONTSH1P**

Στη Λιβαδειά σήμερα την 8η Απριλίου 2024, ημέρα Δευτέρα και ώρα 18:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 6297/4-4-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 20 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |
|  | ΓΚΩΝΙΑΣ ΚΩΝΣΤΑΝΤΙΝΟΣ  | 2 | ΜΗΤΑΣ ΑΛΕΞΑΝΔΡΟΣ  |
|  | ΙΩΑΝΝΙΔΗΣ ΒΑΣΙΛΕΙΟΣ  | 3 | ΜΕΡΤΖΑΝΗΣ ΚΩΝ/ΝΟΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  4 | ΓΕΡΟΝΙΚΟΛΟΥ ΛΑΜΠΡΙΝΗ  |
|  | ΚΑΤΗΣ ΧΑΡΑΛΑΜΠΟΣ  |  5 | ΑΡΚΟΥΜΑΝΗΣ ΠΕΤΡΟΣ  |
|  | ΚΑΦΡΙΤΣΑΣ ΔΗΜΗΤΡΙΟΣ  |   | Οι οποίοι δεν παραβρέθηκαν  |
|  | ΛΙΑΝΟΣ ΓΕΩΡΓΙΟΣ  |   | αν και κλήθηκαν νόμιμα |
|  | ΠΛΙΑΚΟΣΤΑΜΟΣ ΚΩΝ/ΝΟΣ |   |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ  |  |  |
|  | ΤΖΟΥΒΑΡΑΣ ΝΙΚΟΛΑΟΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ (Απών στο 11ο ΘΗΔ) |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ  |  |  |
|  | ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΙΧΑΣ ΔΗΜΗΤΡΙΟΣ  |  |  |
|  | ΣΑΓΙΑΝΝΗΣ ΜΙΧΑΗΛ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |
|  |  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Στην συνεδρίαση ήταν παρόντες οι Πρόεδροι των Δημοτικών Κοινοτήτων Λεβαδέων,κα Τσώκου Γεωργία από το 1ο έως και το 11ο ΘΗΔ, Αγίας Τριάδας κ. Ζαφείρας Νικόλαος από το 1ο έως και το 11ο ΘΗΔ Θουρίου κ. Γκικόπουλος Νικόλαος από το 1ο έως και το 2ο ΘΗΔ, , Χαιρωνείας κ. Χολίδης Ηλίας από το 1ο έως και το 2ο ΘΗΔ, και Αλαλκομενών κ. Λύτρας Παναγιώτης από το 1ο έως και το 2ο ΘΗΔ. Οι υπόλοιποι Πρόεδροι δεν παρέστησαν αν και κλήθηκαν νόμιμα με την αριθμ. πρωτ. 6297/4-4-2024 πρόσκληση της Προέδρου.

 Η Πρόεδρος του Δημοτικού Συμβουλίου εισηγούμενη το 10ο θέμα της ημερήσιας διάταξης της υπ΄αριθμ. 6297/4-4-2024   Πρόσκλησης έθεσε υπόψη των μελών του Δημοτικού Συμβουλίου , το υπ αριθμ.5822/29-3-2024 έγγραφο του Γραφείου Δημάρχου το οποίο αναφέρει:

Ο Δήμος Λεβαδέων σε συνεργασία με το Εθνικό Μετσόβιο Πολυτεχνείο, το Εθνικό Κέντρο Έρευνας και Τεχνολογικής Ανάπτυξης και την Περιφέρεια Στερεάς Ελλάδας και με τριάντα ένα (31) ακόμη φορείς και οργανισμούς από τη Γερμανία, την Ισπανία, την Ιταλία, την Ολλανδία, την Πορτογαλία, την Πολωνία και την Ελβετία συμμετέχει στο ευρωπαϊκό έργο με το ακρωνύμιο Frontsh1p το οποίο χρηματοδοτείται στο σύνολο του από το πρόγραμμα HORIZON «Η2020 – LG-GD-2020-3».

Κατά την υλοποίηση του έργου Frontsh1p θα παρουσιαστούν τέσσερις συστημικές λύσεις για την εδαφική ανάπτυξη της κυκλικής οικονομίας στην περιοχή ŁódŁ στην Πολωνία και το μοντέλο αυτό θα υλοποιηθεί σε τέσσερις ακόμη περιφέρειες σε Ελλάδα, Ιταλία, Ισπανία και Ολλανδία.

Στόχος είναι η διερεύνηση των τεχνικών, περιβαλλοντικών και κοινωνικών οφελών για τις κοινότητες και η αξιολόγηση της βιώσιμης ανάπτυξης μέσω της εφαρμογής τεσσάρων συστημικών λύσεων που περιλαμβάνουν την επαναχρησιμοποίηση των αποβλήτων από συσκευασίες ξύλου και υπολειμμάτων ξύλου, υπολειμμάτων τροφών και ζωοτροφών, λυμάτων και απορριμμάτων πλαστικών και καουτσούκ για την παραγωγή ενέργειας.

Ο Δήμος Λεβαδέων καλείται να συνεισφέρει στο πρόγραμμα με τα ακόλουθα στοιχεία:

* Αποθεματικά δεδομένα για ροές αποβλήτων (α) συσκευασίας ξύλου και υπολειμμάτων ξύλου, (β) απορριμμάτων τροφίμων και ζωοτροφών,
* Στατιστικά στοιχεία για την γεωγραφική περιοχή: αριθμός πολιτών, ανάπτυξη (ΑΕΠ).
* Στοιχεία για τον βιομηχανικό και γεωργικό τομέα στην περιοχή.
* Αξιολόγηση των συστημάτων διαχείρισης και συλλογής αποβλήτων.
* Κοινοτικά συστήματα καινοτομίας: Ενδυνάμωση καταναλωτών και δημόσιων αγοραστών, Ενεργός συμμετοχή των πολιτών στην διαχειριστική αλυσίδα αξιοποίησης απορριμμάτων.
* Προτάσεις στρατηγικής για παροχές πολιτών (π.χ. δημιουργία κάρτας).
* Εθνικό κανονιστικό πλαίσιο για την προώθηση της τοπικής οικονομίας και τη χρηματοδότηση της ανάπτυξης των μικρομεσαίων επιχειρήσεων στην περιοχή.

Όλοι οι εταίροι θα πρέπει να παρευρίσκονται σε τακτικές και ετήσιες συναντήσεις, καθώς και να συνεισφέρουν στη σύνταξη των ενδιάμεσων εκθέσεων προόδου του προγράμματος προς την Ευρωπαϊκή Επιτροπή.

Από τη συμμετοχή του Δήμου Λεβαδέων στο εν λόγω έργο, διάρκειας τεσσάρων ετών (ολοκληρώνεται τον Οκτώβριο 2025), δεν προκύπτει καμία δαπάνη καθώς όλα τα έξοδα καλύπτονται από το πρόγραμμα.

Ο Δήμος Λεβαδέων ήδη έχει ορίσει τον μόνιμο υπάλληλο του Δήμου Λεβαδέων, Δρ. Ανδρέα Σταματάκη (ΠΕ Α’/Διοικητικού) ως εκπρόσωπο του στο εν λόγω έργο για θέματα διοικητικής, οικονομικής και επικοινωνιακής διαχείρισης και προτείνεται να συμμετάσχει ως εκπρόσωπος για τεχνικά θέματα ο επιστημονικός συνεργάτης του Δημάρχου Λεβαδέων, κ. Κωνσταντίνος Σανδάλης ΠΕ/Χημικός Μηχανικός.

Κατόπιν των ανωτέρω και λαμβάνοντας υπόψη τις διατάξεις των άρθρων 65, 67, 238 του Ν. 3852/2010, όπως τροποποιήθηκαν με τα άρθρα 72 και 74 του Ν. 4555/2018, καλείται το Δημοτικό Συμβούλιο να εγκρίνει τον ορισμό του επιστημονικού συνεργάτη του Δημάρχου Λεβαδέων κ. Κωνσταντίνο Σανδάλη ως εκπρόσωπο του Δήμου Λεβαδέων στις διάφορες συναντήσεις του προγράμματος και να εξουσιοδοτήσει το Δήμαρχο για την υπογραφή κάθε σχετικού εγγράφου.

Λαμβάνοντας το λόγο είπε ο κ.Δήμαρχος τόνισε: «Πρόκειται για ένα ερευνητικό πρόγραμμα, είναι μια μελέτη μια εργασία που γίνεται σε συνεργασία με το Εθνικό Μετσόβιο Πολυτεχνείο, το Εθνικό Κέντρο Έρευνας και Τεχνολογικής Ανάπτυξης και την Περιφέρειας Στερεάς Ελλάδας και με 30 ακόμα φορείς και οργανισμούς από Βέλγιο, Γερμανία, Ισπανία, Ιταλία, Ολλανδία, Πορτογαλία, Ρουμανία, καταθέσαμε μια πρόταση χρηματοδότησης στο πλαίσιο του προγράμματος που θα έχει διάρκεια 4 χρόνια. Επί της ουσίας εμείς καλούμαστε να δώσουμε στοιχεία σε σχέση με απόβλητα δηλαδή τι απόβλητα έχουμε σε συσκευασίες ξύλου, υπολείμματα ξύλων, ροές αποβλήτων απορριμμάτων, τροφίμων και ζωοτροφών, λυμάτων νερού απορριμμάτων.

 Το λόγο έλαβε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτρόγιαννος ο οποίος δήλωσε ότι θα ψηφίσει ΛΕΥΚΟ στη λογική ότι θα μπορούσε να καλυφθεί η θέση από τακτικό υπάλληλο που θα έχει τα ανάλογα προσόντα και υπάρχουν τέτοιοι στο Δήμο μας, και όχι από τον ειδικό συνεργάτη του Δημάρχου.

 Απαντώντας ο κ. δήμαρχος είπε ότι έχει ορισθεί με προγενέστερη απόφαση του Δημοτικού Συμβουλίου μόνιμος υπάλληλος του Δήμου Λεβαδέων ο κ. Σταματάκης και ως δεύτερο προτείνουμε στη θέση που κάλυπτε ο προηγούμενος ειδικός συνεργάτης τον κ. Κων/νο Σανδάλη του κλάδου ΠΕ/χημικός Μηχανικός που έχει τις απαιτούμενες γνώσεις.

 Ακολούθως η Πρόεδρος του Δημοτικού Συμβουλίου κάλεσε τα μέλη να ψηφίσουν σχετικά:

* Υπέρ ψήφισαν οι δημοτικοί σύμβουλοι κ.κ 1 ) Αγνιάδης Παναγιώτης 2) Ιωαννίδης Βασίλειος,3) Καλλιαντάσης Χρήστος,4) Καφρίτσας Δημήτριος,5) Λιανός Γεώργιος,6) Πλιακοστάμος Κων/νος, 7) Πολυτάρχου Λουκάς, 8)Τζάθας Γεώργιος ,9) Τζουβάρας Νικόλαος,. 10) Τόλιας Δημήτριος, 11) Τουμαράς Βασίλειος 12)Χέβα Αθανασία , 13 ) Γκώνιας Κων/νος 14) Κατής Χαράλαμπος 15)Ταγκαλέγκας Ιωάννης, 16) Καλογρηάς Αθανάσιος , 17) Μίχας Δημήτριος ,17) Δήμου Ιωάννης 18)Σαγιάννης Μιχαήλ 19) Καλογρηάς Αθανάσιος
* ΛΕΥΚΟ ψήφισε ο δημοτικός σύμβουλος κ. Κοτρόγιαννος Γεώργιος

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις των υπ΄αριθμ 375/2022 (ΑΔΑ: Ψ42Π46ΜΤΛ6-4ΙΓ) και 98/2024 (9ΝΚ846ΜΤΛ6-Π6Λ) εγκυκλίων του ΥΠ.ΕΣ. με τίτλο «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* τουπ αριθμ αριθμ.5822/29-3-2024 έγγραφο του Γραφείου Δημάρχου που είχε διανεμηθεί
* Την υπ΄ αριθμό **57/2021** Απόφαση Δημοτικού Συμβουλίου  **(ΑΔΑ:Ω1ΟΖΩΛΗ-ΑΒΥ)**
* Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α) Τροποποιεί** την **57/2021** Απόφαση Δημοτικού Συμβουλίου  **(ΑΔΑ:Ω1ΟΖΩΛΗ-ΑΒΥ) και ορίζει τον**  επιστημονικό συνεργάτη του Δημάρχου Λεβαδέων, κ. Κωνσταντίνο Σανδάλη του κλάδου ΠΕ/Χημικός Μηχανικός , ως εκπρόσωπο του Δήμου για τεχνικά θέματα στις διάφορες συναντήσεις του προγράμματος Frontsh1p.

 **Β)** **Εξουσιοδοτεί** το Δήμαρχο κ. Καραμάνη Κ. Δημήτριο για την υπογραφή κάθε σχετικού εγγράφου

Κατά τα λοιπά ισχύει η 57/2021 Απόφαση του Δημοτικού Συμβουλίου.

* **ΛΕΥΚΟ** ψήφισε ο δημοτικός σύμβουλος κ. Κοτρόγιαννος Γεώργιος

**Η απόφαση πήρε τον αριθμό 95**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ)  |   |  ΠΙΣΤΟ ΑΠΟΣΠΑΣΜΑ  |
|  | ΓΚΩΝΙΑΣ ΚΩΝ/ΝΟΣ |  |  Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ  |  |   |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΖΑΘΑΣ ΓΕΩΡΓΙΟΣ |  |  |
|  | ΤΖΟΥΒΑΡΑΣ ΝΙΚΟΛΑΟΣ |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  |  ΔΗΜΟΥ ΙΩΑΝΝΗΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ |  |  |
|  |  ΜΙΧΑΣ ΔΗΜΗΤΡΙΟΣ |  |  |
|  | ΣΑΓΙΑΝΝΗΣ ΜΙΧΑΗΛ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |